Item noch heeft de selve wynne genome tegen den voirs aug
alsulcken wynnen landen beempden en eeusselen als zij
warden voirs aug over genome hebben in een gescrifte daf
gemaict zijnde dair af de selve aug de gelijcke cedulle
af behoude heeft dair elc ptie van landen beempde en
eeusselen met regenoete ende metter maten inne gescreve
staen gelijck die tanden bij eene geswoirnen lantmete
bevonde zijn geweest Te houden te hebben te wynnen
ende te werven van halfmerte lestleden eene tmijn
van acht jaen deen nae dande sonder middel vervolgein
Elcx jairs elc dachmael lants daf om en voe
leven molevate rocx goet en cusbaer met wane
en met vederen wel bereit d maten van loeven te
andriesmisse apostels te betalen ende te loeven te d
leven den voirs augustijne telcke tmijne als verreycte
scult Met vorweerde dat de voirs wynne ten ynde
der voirs acht jaen gehoude sal zijn de voirs lande
te laten bezaet gemest en geerrent gelijc die selve
cendulle dat claerlijck van stucke te stuck inne hult
ende gelijck de selve wynne dat aenveert heeft en
bevonde Item elck dachmael beempts en eeussels
daf oick als voe twee gescriften zijn gemaict voe
xiiiii stuvs tsjaers strecken totter geheelder some toe
alle jaire tallen sinte mtensmisse te betalen den
voirs augustijne telcke tmijne als verreycte scult
welcke eeussele ende beempde de selve wynne
jairlijcx selen moete vermaken en houde van thuyne
van quaden wegen ende de watlede te ruyme talle
tijden ende soe dicwille als dat van noode zijn sal
sonder augustijns cost des sal de selve wynne moege
houde sonder vercoopen alle die willeghen en popelien
ten tijde als houberich zijn staende bynne de selve
eeussele ende beempden Item sal de selve augustin
den selve zijne wynne jairlijcx setten eene hantwercke